མ་ཧཱ་ཡོ་ག་ལྟར་གཞན་ནས་བླངས་པ་ཞེས་བྱ་བའི་ཚིག་དེ་དག་ཙམ་ཡང་ཆོས་ཉིད་སྟོང་པ་ཉིད་ཀྱི་དོན་དང་འགལ་
ཏེ། ཐམས་ཅད་ཉིད་ཀྱི་དབྱིངས་ཞེས་བྱ་བ་སྟེ། དེ་ཉིད་སོར་གཞུག་པའི་ཕྱིར་རོ། ཡང་དེ་ཉིད་ཀྱི་དཔེ་བསྟན་པ།
འཕྲུལ་དགའི་ཚུལ་ཏེ་ཐ་དད་མིན། ཞེས་བྱ་བ་གསུངས་ཏེ། འཕྲུལ་དགའི་ལྷའི་ལོངས་སྤྱོད་བདག་ཉིད་ལས་སྤྲུལ་
ཞིང་ལོངས་སྤྱོད་པ་དང་འདྲ་བར། བདག་དང་སེམས་ཅན་ཐམས་ཅད་བདེན་པ་རྣམ་པ་གཉི་གར་དབྱེར་མེད་པའི་ཕྱིར་
རོ། ད་ནི་རྫུན་དུ་སྨྲ་བ་དེ་དག་རྣམ་པར་དག་པར་སྟོན་ཏེ། དེ་ཡང་སོ་སོའི་སྐྱེ་བོས་དངོས་སུ་བྱེད་པ་དེ་ལས། འཕགས་
པ་ཉན་ཐོས་ཀྱིས་དེའི་རྣམ་པར་སྨིན་པ་ལ་སྐྲག་ནས། སྤོང་བར་བྱེད་ལ། མ་ཧཱ་ཡོ་ག་བས་ནི་རྫུན་དུ་སྨྲ་བ་ཡང་བྱེད་དེ།
ཀུན་རྫོབ་ཀྱི་བདེན་པ་ལ་གནས་ནས། ལྷའི་སྔགས་ཀྱི་རྣམ་པ་དང་། ཕྲིན་ལས་ཀྱི་སྔགས་དང་། ཕྲེང་བའི་སྔགས་ལ་
སོགས་པས། འཕགས་པའི་ཐུགས་དམ་བསྐུལ་བར་བྱེད་ལ། ཤིན་ཏུ་རྣལ་འབྱོར་ཆེན་པོ་བས། དོན་དམ་པར་ཆོས་
རྣམས་སྒྱུ་མ་ལྟ་བུ་དང་། ཞེས་བྱ་བ་སྟེ། ལྟ་བུ་དང་ཞེས་པའི་སྒྲ་ནི། བྲག་ཆ་དང་། མིག་ཡོར་དང་། སྤྲུལ་པ་དང་།
དྲི་ཟའི་གྲོང་ཁྱེར་ལ་སོགས་པ་ལྟ་བུ་ཡིན་པ་ལས། ཀུན་རྫོབ་ཏུ་མ་ཧཱ་ཡོ་ག་མན་ཆད་ཀྱི་འདོད་གཞུང་གིས། མིང་དང་
ཚིག་དང་ཐ་སྙད་དུ་བཏགས་པ་དེ་དག་ཉིད་རྫུན་ནོ། དེའི་ཕྱིར་ཆོས་ཐམས་ཅད་ལ་ཡང་དག་པའི་བདེན་པ་དང་བྲལ་
བའི་བརྫུན་ཉིད་ལ་ནི། ཁྱེད་བརྫུན་དང་འདྲ་བའི་སོ་སོའི་འདོད་གཞུང་། བརྫུན་དང་འདྲ་བ་ལ་སྤྱོད་ཀྱི་དམ་པར་བརྫུན་
ཞེས་ཁྱེད་ཀྱིས་བཏགས་ལ། ཐ་སྙད་དུ་དེ་ཁོ་ན་ཉིད་ཀྱང་དོན་དམ་པར་དངོས་པོ་ཡོད་པ་མ་ཡིན་ཏེ། དེ་ཇི་ལྟར་སློབ་
དཔོན་ཀླུ་སྒྲུབ་ཀྱིས་དབུ་མ་ལས་སྒྱུ་མའི་དཔེ་བརྒྱད་གསུངས་པ་ལྟ་བུའོ། སོ་སོ་སྐྱེ་བོས་ནི་གོང་གི་ཚུལ་གྱིས་མི་
ཚངས་པར་སྤྱོད་པར་བྱེད་ལ། གཏང་རག་མཎྜལ་རྒྱས་པ་དང་། ལུས་ལོངས་སྤྱོད་འབུལ། དགེ་བ་བྱང་ཆུབ་ཏུ་བསྔོ་
བ་རྣམས་སྤྱི་ལྟར་བྱས་ལ་སློབ་མ་རྣམས་གྱེས་སོ། གསུམ་པ་རྗེས་ལས་ཀྱི་རིམ་པ་ནི། ལས་བྱང་ལྟར་ཚོགས་བྱིན་
རླབས་ཚོགས་ཞིང་དྲང་ནས།